# Club de Remo Cabo da Cruz

Club de Remo Cabo da Cruz (euskaraz: Cabo da Cruz Arraun Elkartea) Boiro udalerriko (Coruña) Cabo de Cruz herriko arraun taldea da. TKE Ligan ibili zen 2008 arte. eta 2014an itzuli zen.
Tosta finkoan, mota guztietako kategorian hartzen du parte: bateletan, trainerilletan eta traineruetan. 2024an lau traineru izan zituen lehian, gizonezkoen bi eta emakumezkoen bi, harrobiarekin lan handia egiten duenaren erakusgarri.
Aulki mugikorrean ere jarduten du, klubeko Esmeralda Santos Maceiras edo Marcos García Treus Espainiako selekzioarekin aritu izan ziren Munduko Txapelketetan.

## Uniformea

Elastikoak eta trainerua gorriak dira. Traineruaren izena Cabo da Cruz da.

## Historia
### Klubaren lehenengo urteak

1979ko irailaren 9an sortua, 1990eko hamarkada arte Galiziako lehiaketetan hartu zuen parte, A Coruñako probintziako traineru nagusia izan zelarik, honen adierazgarri 1980 eta 1985 arteko txapelketa probintzial guztiak irabazi izana. 1992 eta 1993an ez zuen trainerua ateratzerik izan baina azken urte honetan Udal Arraun Eskola eraiki eta kluba berpiztu zen.

### TKE ligaren sorreran

2003an TKE Liga sortu zenean, Cabo de Cruz bertan hasi zen lehiatzen Mecos eta Tiránekin batera. Bigarren txandan finkatu zen eta 2004an Hondarribiako Bandera ere lortu zuen. 2009 urtean TKE Ligan parte hartzeari uko egin zion arazo ekonomikoak zirela eta, baina kirol maila mantendu zuen Galiziako Liga irabaziz. 2010 eta 2011ean hirugarrena izan zen Ligan.

### TKE Ligara itzulera

2013an Galiziako Ligan bigarren egin ondoren play offak jokatu eta berriz ere TKE Ligara igotzea lortu zuen. Harrobiarekin lan handia egiten duen taldea da eta urte honetan bigarren taldea osatu zuen, Náutico de Boiro izenarekin, Galiziako B Ligan bigarren postuan gelditu zena.
2014ko denboraldia bikaina osatu zuen. Galiziako Txapelketa irabazi zuen berriz, TKE Ligako ohorezko txandan aritu zen eta laugarren postua eskuratu zuen bukaeran. Kontxako Banderarako ere sailkatu zen bosgarren aldiz, azkenean 7. postua eskuratu zuen. Hurrengo urteetan Ligan postu lasaietan ibili ondoren 2018an berriz sailkatu zen Kontxako Banderarako eta aurrenekoz ohorezko txandan aritu zen. Bigarren garaipen bat lortu zuen TKE Ligako estropadetan, berriz ere Hondarribiko Bandera.
Hurrengo urteetan TKE Ligako erdiko txandan aritu da eta 2020 eta 2021eko Kontxan ere sartu zen. 2022an denboraldi gorabeheratsu baten ondoren bi segundogatik ez zen Donostiako Banderarako sailkatu.
Harrobi lanetan ari den kluba da. Bigarren trainerua Galiziako B Ligako onenetakoa izan zen eta nesketan Liga nagusian sartzea lortu zuen 2016an. Hurrengo urteetan bigaren txandan egonkortu da. 2018an berriz sailkatu zen Kontxarako eta 5. postua lortu zuen. Hurrengo urteetan Ligako bigarren txandan justu antzean ibili da eta 2024an bederatzigarren amaitu zuen Liga. Hala ere Kontxako Banderara sarritan sailkatu da, 2018, 2020, 2021, 2023 eta 2024 urteetan.

## Palmaresa
### Kontxako Bandera

* Txapelduna (0)
* Bigarrena (0)
* Hirugarrena (0)
* Bosgarrena 2004, 2005 eta 2018an.
* Sailkatua (10): 2003, 2004, 2005, 2006, 2014, 2018, 2020, 2021, 2023 eta 2024.

### TKE Liga

* Txapelduna (0)
* Bigarrena (0):
* Laugarrena 2014an.
* Irabazitako estropadak (2022 barne): 2
* Parte hartzeak (17): 2003, 2004, 2005, 2006, 2007, 2008, 2014, 2015, 2016, 2017, 2018, 2019, 2020, 2021, 2022, 2023, 2024.
* Galiziako Traineruen Liga (1): 2009.

### Espainiako Traineru Txapelketa

* Txapelduna (0)
* Bigarrena (1): 2004.

### Galiziako Traineru Txapelketa

* Txapelduna (12): 2005, 2006, 2008, 2014, 2015, 2016, 2018, 2019, 2020, 2021, 2022, 2023.
* Iparraldeko Galiziako Txapelketa (1977-1986) (6): 1980, 1981, 1982, 1984, 1985 eta 1986.

### Gainontzeko estropadak

* El Corte Inglés Bandera (Vigo) (1): 1982
* Teresa Herrera Bandera (1): 2010.
* Coruñako Diputazioaren Bandera (19): 1989, 1991, 1994, 1998, 2007, 2008, 2009, 2010, 2012, 2013, 2014, 2015, 2016, 2017, 2018, 2019, 2021, 2022, 2023.

### Galiziatik kanpora

* Asturiasko Printzearen Bandera (2): 2000 eta 2001.
* Hondarribiako Bandera (2): 2004 eta 2018.

### Batelak

* Espainiako Batel Txapelketa (3): 2014, 2023, 2024.

### Trainerillak

* Espainiako Trainerilla Txapelketa (2): 2022, 2023.
** Gazte mailan (3): 2000, 2009, 2016.

## Azken denboraldiak

Dendoraldiak :
| TKE | 18 |
| LGT 1 | 5 |
| LGT 2 | 0 |
| 2025 barne. |||
| Urtea | Liga | Kontxa |
| 2003 | TKE Liga, 6.a | 7.a |
| 2004 | TKE Liga, 6.a | 5.a |
| 2005 | TKE Liga, 7.a | 5.a |
| 2006 | TKE Liga, 5.a | 7.a |
| 2007 | TKE Liga, 10.a | - |
| 2008 | TKE Liga, 9.a | - |
| 2009 | Galiziako A Liga, 1.a | - |
| 2010 | Galiziako A Liga, 3.a | - |
| 2011 | Galiziako A Liga, 3.a | - |
| 2012 | Galiziako A Liga, 4.a | - |
| 2013 | Galiziako A Liga, 2.a | - |
| 2014 | TKE Liga, 4.a | 7.a |
| 2015 | TKE Liga, 6.a | - |
| 2016 | TKE Liga, 8.a | - |
| 2017 | TKE Liga, 10.a | - |
| 2018 | TKE Liga, 6.a | 5.a |
| 2019 | TKE Liga, 8.a | - |
| 2020 | TKE Liga, 7.a | 7.a |
| 2021 | TKE Liga, 8.a | 7.a |
| 2022 | TKE Liga, 8.a | - |
| 2023 | TKE Liga, 6.a | 6.a |
| 2024 | TKE Liga, 9.a | 8.a |
| 2025 | TKE Liga, | |

## B trainerua

2013an bigarren trainerua atera zuten Club Náutico Boiro izenarekin Galiziako Traineruen B Ligan aritzeko, baina gaur egun Cabo da Cruz B izenaz ezagutzen da.
Lehen urtean B mailako bigarren postua eskuratu zuen. Harrobi lan horri esker talde nagusiak TKE Ligara igo eta 2014an denboraldi bikaina egin zuen. 2015ean lehorrean egon ondoren 2016an berriz atera zuen bigarren trainerua eta bi estropada irabazita bigarren egin zuen. 2018an B Liga irabazi eta 2019tik aurrera A mailan ibili da urtetik urtera postuak hobetuz. 2021eko denboraldian hirugarrena izan zen.
* Palmaresa:
** Galiziako A Liga (0): hirugarren 2021ean.
** Galiziako B Liga (1): 2018.
Dendoraldiak :
| LGT 1 | 7 |
| LGT 2 | 4 |
| 2025 barne. |||
| Urtea | Liga |
| 2013 | Galiziako B Liga, 2.a |
| 2014 | Galiziako B Liga, 6.a |
| 2015 | - |
| 2016 | Galiziako B Liga, 2.a |
| 2017 | - |
| 2018 | Galiziako B Liga, 1.a |
| 2019 | Galiziako A Liga, 8.a |
| 2020 | Galiziako A maila, 5.a |
| 2021 | Galiziako A maila, 3.a |
| 2022 | Galiziako A maila, 5.a |
| 2023 | Galiziako A maila, 6.a |
| 2024 | Galiziako A maila, 10.a |
| 2025 | Galiziako A maila |

## Emakumezkoen trainerua
### Hastapenak

Inoiz jokatu den aurreneko emakumezkoen traineru estropada irabazi zuen Cabo da Cruzek, Hondarribian 2005ean jokatu zen Txingudi Bandera hain zuzen ere. Ordutik ez du trainerurik atera 2014an berriz animatu diren arte. Galiziako ligan hartu du parte eta Euskotren Ligarako sailkapen estropadan ere aritu zen baina ez zuen sailkatzerik lortu.

### Galiziako ligan

2015ean trainerua uretaratu zuen berriz baina Traineru Ligarako sailkapen estropadan laugarren egin zuenez ez zen artu. Kontxako sailkapen estropadan ere bosgarrena izan zenez ez zen sailkatu. Galizian ordea nagusi izan zen, txapelketa irabazi zuen eta baita galiziar ligako estropada guztiak ere. 2016an berriz saiatu eta lortu zuen Emakumezkoen Traineru Ligan sartzea. Ligan laugarren egin zuen eta ondoren Kontxan ere laugarren egin zuen. 2017an ordea denboraldi apala egin zuen.
2018an Pueblarekin bat egin zuen A Pobra-Cabo izena hartuz, baina ez zuen lortu Euskotren Ligara (9.) edo Kontxara (8.) sartzerik eta bigarren egin zuen Galiziako Ligan.
2019an berriz ere bakarrean osatu zuen trainerua eta Galizian bigarren bada ere estropada bat irabazi zuen, txapelduna izan zen Mecos-en etxean hain zuzen ere. 2020an Galiziako Liga irabazi zuen sei estropadatatik bost irabazita eta Galiziako txapelduna ere izan zen, baina ez zuen Kontxako Banderara sartzerik lortu. 2021ean laugarren aldiz irabazi zuen Galiziako Liga, bigarrena jarraian.

### Euskotren ligan hiru urte

2022an bosgarrenez irabazi zuen Galiziako Liga eta Euskotren Ligara igo zen. Denboraldia borobiltzeko Kontxako Banderara sailkatu zen bigarren aldiz. 2023 eta 2024an zazpigarren egin zuen Ligan. Lehenengo urtean araudiak hala esanda salbuetsita egon bazen ere bigarrenean play-ffak jokatu behar izan zituen eta maila galdu zuen.

### Kontxako Bandera

* Laugarrena (1): 2016.
* Sailkatua (2): 2016, 2022.

### Emakumezkoen Traineru Liga

* Laugarrena (1): 2016.
* Parte hartzeak (2): 2016, 2023.
* Galiziako Liga (5): 2015, 2016, 2020, 2021, 2022.

### Txapelketak

* Galiziako Txapelketa:
** Txapelduna (5): 2015, 2016*, 2020, 2021, 2022, 2023.
** Bigarrena (2): 2014*, 2017.
** 2014 eta 2016ko txapelketak ez dira ofizialak, bi traineru soilik aurkeztu zirelako.
* Coruñako Diputazioaren Bandera (2): 2019, 2021

### Banderak

* Txingudi Bandera (1): 2005.
* Teresa Herrera Bandera (2): 2016, 2022.
* Bueu-Presentación (1): 2015.
* Virxe do Carme (O Grove) (2): 2015, 2019.
* Concello Rianxo (2): 2015, 2020.
* Parquistas de Carril (1): 2015.
* Concello de Cangas (1); 2015.
* Cidade de Ferrol (2): 2016, 2022.
* Bandera Rianxeira (3): 2020, 2021, 2022.
* Redondela (2): 2020, 2022.
* Fandicosta-Tirán (1): 2020.
* Perillo (1): 2020.
* Alicrusa, A Pobran (2): 2021, 2022.
* Liga LGT, Rianxon (2): 2021.
* Bandeira Cortizo (1): 2021.
* Concello Sanxenxo (1): 2022.
* Bandeira Reganosa (1): 2022.
* San Jose Sari Nagusia (Astillero) (1): 2024.

### SD Rias Baixas

2012 artean beste klub batzuekin batera S.D. Rias Baixas taldea osatu zuen. Patroi nagusia izan zen Laura Hermo bera ere Boirokoa da. Hauek dira lorturiko emaitza nagusiak:
* Kontxako Bandera (5): 2008, 2009, 2010, 2011, 2012.
* Euskotren Liga (2): 2009, 2010.
* Emakumezkoen Galiziako Traineru Liga (2): 2009, 2010.
* Espainiako Txapelketa (1): 2010
* Galiziako Txapelketa (1): 2010.
* Zarauzko Ikurrina (1): 2010.

### Denboraldiak

Dendoraldiak :
| Euskotren | 3 |
| LGT | 9 |
| 2025 barne. |||
| Urtea | Liga | Kontxa | Galiziako txap. | Espainiako txap. |
| 2014 | Galiziako Liga, 2.a | - | 2.a | - |
| 2015 | Galiziako Liga, 1.a | - | 1.a | - |
| 2016 | Emakumezkoen Liga, 4.a | 4.a | 1.a | - |
| 2017 | Galiziako Liga, 4.a | - | 2.a | - |
| 2018 | Galiziako Liga, 2.a | - | 2.a | - |
| 2019 | Galiziako Liga, 2.a | - | 3.a | - |
| 2020 | Galiziako Liga, 1.a | - | 1.a | - |
| 2021 | Galiziako Liga, 1.a | - | 1.a | - |
| 2022 | Galiziako Liga, 1.a | 7.a | 1.a | 2.a |
| 2023 | Emakumezkoen Liga, 7.a | - | 1.a | - |
| 2024 | Emakumezkoen Liga, 7.a | - | 2.a | - |

### Trainerillak

* Espainiako Trainerilla Txapelketa (2): 2008, 2023

### Emakumezkoen B trainerua

2024an emakumezkoen B trainerua atera zuen.
| Urtea | Liga |
| 2024 | Galiziako Liga, 5.a |

## Erreferentziak

* 1 2 3 «Eusko Label Liga de traineras» www.euskolabelliga.com (Noiz kontsultatua: 2024-11-23).
* 1 2 3 (Gaztelaniaz) «Cabo da Cruz, 40 años no son nada» La Voz de Galicia 2019-10-08 (Noiz kontsultatua: 2024-11-23).
* ↑ SL, TAI GABE DIGITALA. (2013-09-15). «Zierbena eta Cabo da Cruz San Miguel Ligan izango dira» naiz: (Noiz kontsultatua: 2024-12-10).
* ↑ (Gaztelaniaz) Ensunza, Julen. (2018-09-02). «Lío en La Concha» El Correo (Noiz kontsultatua: 2024-12-10).
* ↑ «Cabo da Cruz traineruko arraunlarien poza, sailkapena lortu ostean» EITB 2020-09-03 (Noiz kontsultatua: 2024-12-10).
* ↑ (Gaztelaniaz) Koroibos. (2021-09-03). «Cabo de Cruz y Ares, en hombres, y Chapela, en mujeres, a la final de La Concha» Faro de Vigo (Noiz kontsultatua: 2024-12-10).
* ↑ (Gaztelaniaz) Fraile, Iban Camino. (2024-08-28). «ZIERBENA GANA LA CLASIFICATORIA DE LA CONCHA 2024» La Grada Sports (Noiz kontsultatua: 2024-11-23).
* ↑ (Gaztelaniaz) «Cabo da Cruz B quiere dar el siguiente paso» La Voz de Galicia 2020-07-15 (Noiz kontsultatua: 2024-11-23).
* ↑ (Gaztelaniaz) «La tripulación femenina ganó su primera bandera en Hondarribia» La Voz de Galicia 2005-09-19 (Noiz kontsultatua: 2024-11-23).
* ↑ (Gaztelaniaz) «Liga Euskotren de traineras» www.euskolabelliga.com (Noiz kontsultatua: 2024-11-23).
* ↑ «San Juanek eta Urdaibaik lortu dute Kontxako Bandera» Irutxuloko Hitza 2016-09-11 (Noiz kontsultatua: 2024-11-23).
* ↑ (Gaztelaniaz) «A Pobra-Cabo, unidas para crecer juntas» La Voz de Galicia 2018-06-30 (Noiz kontsultatua: 2024-12-11).
* ↑ (Gaztelaniaz) SA, Baigorri Argitaletxea. (2018-08-31). «Riveira da la sorpresa al superar a San Juan tras el segundo largo» GARA (Noiz kontsultatua: 2024-12-11).
* ↑ (Gaztelaniaz) «Cabo da Cruz cerró en la Liga Euskotren un «bo ano de aprendizaxe»» La Voz de Galicia 2023-08-28 (Noiz kontsultatua: 2024-11-23).
* ↑ (Gaztelaniaz) Efe. (2024-09-16). «Galicia se queda fuera de la Liga Euskotren» Faro de Vigo (Noiz kontsultatua: 2024-11-23).

## Kanpo estekak

* (Galizieraz) Webgune ofiziala
* (Gaztelaniaz) TKE Ligako webgunea
* (Galizieraz) Liga Galega Feminina-ko informazioa
* Datuak: Q2980081
* Multimedia: Club de Remo Cabo da Cruz / Q2980081